CELEX: 32019D1184
Language: et
Date: 2019-07-03 00:00:00
Title: Komisjoni otsus (EL) 2019/1184, 3. juuli 2019, mis käsitleb kavandatud kodanikualgatust „Hoogustame teaduse arengut: põllukultuurid on olulised!“ (teatavaks tehtud numbri C(2019) 4975 all)

11.7.2019   
               
               
                  ET
               
               
                  Euroopa Liidu Teataja
               
               
                  L 185/50
               
            
         KOMISJONI OTSUS (EL) 2019/1184,
         3. juuli 2019,
         mis käsitleb kavandatud kodanikualgatust „Hoogustame teaduse arengut: põllukultuurid on olulised!“
         
            
               (teatavaks tehtud numbri C(2019) 4975 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Hoogustame teaduse arengut: põllukultuurid on olulised!“ teema on järgmine: „Direktiiv 2001/18/EÜ on aegunud. Meie kui bioteaduste üliõpilased leiame, et seoses uute sordiaretustehnikatega on oluline vaadata läbi kehtiv direktiivi kohane erandite tegemise kord.“
                  
               
                     (2)
                  
                  
                     Kavandatud kodanikualgatuse eesmärgid on järgmised: „Konkreetselt nõuame me rohkem õigusselgust ja täiendavat määratlemist. Meie eesmärk on lihtsustada lubade andmise menetlust toodete puhul, mis on saadud uute sordiaretustehnikate kasutamise kaudu ja millel on üksnes sellised omadused, mis on looduses juba olemas. Eesmärk on hoogustada teaduse arengut Euroopa Liidus, kaitstes samas inimeste ja loomade tervist ning keskkonda.“
                  
               
                     (3)
                  
                  
                     Euroopa Liidu lepinguga (ELi leping) tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanikke osalema ja muuta liit ligipääsetavamaks.
                  
               
                     (5)
                  
                  
                     Aluslepingute rakendamiseks võib vastu võtta liidu õigusakti, et ühtlustada ELi toimimise lepingu artikli 114 alusel liikmesriikide õigus- ja haldusnorme, mille eesmärk on siseturu rajamine ja selle toimimine.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Seepärast tuleks kavandatud kodanikualgatus „Hoogustame teaduse arengut: põllukultuurid on olulised!“ registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga registreeritakse kavandatud kodanikualgatus „Hoogustame teaduse arengut: põllukultuurid on olulised!“.
         
         
            Artikkel 2
            Käesolev otsus jõustub 25. juulil 2019.
         
         
            Artikkel 3
            Käesolev otsus on adresseeritud kavandatava kodanikualgatuse „Hoogustame teaduse arengut: põllukultuurid on olulised!“ korraldajatele (kodanike komitee liikmetele), keda esindavad kontaktisikutena Lavinia SCUDIERO ja Martina HELMLINGER.
         
         
            Brüssel, 3. juuli 2019
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.